My vriendinne. – Bali Drome
Ons word met ñ paar bootjies op die eiland afgelaai. Gili Trawangan, Lombok, so ñ paar ure van Bali af. Let wel, ñ hele paar bootjies. Ons het tasse, en ons is hier vir ñ week.
Uiteindelik. Na soveel jare van net daaroor praat, het dit gebeur. Oudste dogter Nadia en vriendin Maritza spring af nog voor die bote teen die kaai kan vasmeer. Martinette klim weer soos ñ wafferse lady uit, en ‘gooi’ ñ paar Franse woorde in die lug rond, net omdat sy kan. Lisa, ons jongste, en vriendin Trudie dut nog so ñ bietjie op ñ bankie. Mammas met klein kindertjies doen maar so. Middelkind Janét en skoonsus Leana duik solank met klere en al in die vlak water in. En Tersia, ons amper, baie oulike, lieflike skoondogter neem reeds fotos.
Ons ouer tannies klaar vergete.
Hierdie is my jong “croud”. Behalwe vir my drie meisiekinders, is hulle my ander dogters. Met elkeen wat ñ klipperige paadjie reeds moes stap. Hartskinders. Jong vroutjies met gesamentlik ñ klomp hartseer wat hulle deel.
Die portiere help ons ouer dames rustig af. Marieta gaan sommer aan die hardloop van uitgelatenheid. ñ Nuwe ‘jongte’ kry haar beet, en ek onthou vlugtig die ‘tyd van piknag hel’ in haar lewe. My ‘Woestynkind’ mede blogger en vriendin.
Hannelie is aan die organiseer, sy kén van Indonesië en sy mense. Saam kom ons die langste pad, onlosmaaklik in mekaar verstrengel deur ons verledes. My Kaap vriendin. Wat my hart vir Bali deel.
Bes, keurig uitgevat in een van haar mooiste vleiende rokke, is die rustigheid vanself. My ‘blom’ vriendin, noem ek haar. Net agter haar is Kim ook reeds op die kaai, my mooiste maatjie met haar nog mooier binnekant. Haar deursettings vermoë en ondersteunende geaardheid net altyd daar.
Estelle en Gene trek reeds by die eerste mark-winkeltjie. Estelle met ñ hart vir die Bali mense, en ñ nog groter hart vir ons skool-wêreld tuis. Een van Jakaranda se ‘engele’. Hulle twee en hul mans, is my en manlief se ‘Harties-boot’ vriende. Saam draf ons vakansies kaf, kuier by mekaar se kinders, en doen soms ‘kerk-hopping’. Altyd gereed om uit te help, en saam te bid.
Op hierdie vakansie is Gene gesond.
My Marinda maatjie het amper nie saamgekom nie. Dis my naby vriendin, letterlik en figuurlik. Net oorkant die dam. Sonder haar anderhelfde is sy maar broos, maar vir hierdie droom verjaarsdag van my, het sy groot opgeoffer. Ons families loop ñ elle lange pad saam, en ons kinders se lief en leed word gedeel. Ons huil saam oor haar kleinkind in Abu Dabi, en juig saam as haar kinders daar ñ kerk vind. Ook is hulle ons vriende wat my en manlief aan die Ooste bekendgestel het, en my besigheids-raadgewers.
En dan is daar Therese. My mentor, my ‘person’, en my knieë-saam- deurbid vriendin. My aardse engel wat my en manlief deur die bitter moeilike tye van ons huwelik ‘gedwing’ het. Die een wat saam met my voor die Here kan dans, en my help om die sin in die lewe weer oor en oor te vind.
Sy klim laaste van die boot af.
Hierdie is ‘ons’ week. Die jong mammas wat 100% net moet ‘chill’, uitrus, rondhang en blas-bruin “tan”. Wat lang gesprekke met die ouer vrouens gaan opslurp, vriendinne wat in hul lewens mág inspreek.
Ons meer “mature” dames wil lees, en rondstap, en laf in die warm see rondhang, en saans met glasies wyn net die jongmeisie in onsself weer laat uitkom. Party aande klipharde ABBA musiek aansit, en in ñ kronkelende tou laf ronddans op die strand. Soms eenkant in afsondering gaan sit, en ‘wees’.
Al die eilandkos beproe en bepraat, snorkel en slaap.
En dan die aand van my verjaarsdag deel oor ons herinneringe, trane stort, en tussen-in lighartig raak. Die jonges se danspassies inoefen, en op ons beurt hulle vermaak met ñ “rock band” uitvoering van “Seasons in the Sun”.
Laatnag in ñ sirkel staan en hande vat, en ons families en kleinstes weer voor God neerlê…en op die standstoele heerlik aan die slaap raak.
(geskryf vir my vriendinne wat so lekker saam kan droom oor ñ eendag)
Author travel460Posted on November 19, 2016 November 20, 2016
25 thoughts on “My vriendinne.”
November 19, 2016 om 12:17 nm
Mooi geskryf! Baie geseende verjaardag, op so baie vlakke! En dan ook nog op jou beste plek met jou boesem girls! Lekker! Bly vir jou!
November 19, 2016 om 12:20 nm
Hi Rencia. Jong, hierdie is net ñ droom-storie. Ek verjaar wel oor ñ paar dae, maar die post is van my aan die vroue in my lewe. En ñ beskrywing van hulle.
November 27, 2016 om 8:20 vm
Nou het jy verjaar, so….alles wat mooi is vir jou jaar vorentoe!
November 27, 2016 om 12:34 nm
November 19, 2016 om 12:18 nm
Bali is heelbo op my en die Virgo se wishlist en jy het my nounet weer inspire!!
November 19, 2016 om 12:22 nm
Help my gou, asb. Ek is steeds nog nie reg met my blog nie. Het jy my nou op Reader gekry, of e-mail. Ek wil weet of die post op mense se Reader wys, want dit wys nie by my nie.
November 19, 2016 om 12:24 nm
email en jy wys ook op my lys van comments!
November 19, 2016 om 2:55 nm
Net ‘n droom?
November 19, 2016 om 3:04 nm
Jip, net ñ droom. Maar eendag…
November 19, 2016 om 8:43 nm
O wat ‘n heerlike droom – goed geskryf! En op mens se blog is mos enigiets moontlik!
Jy is bevoorreg om so ‘n pragtige vriendekring te he.Pragtig geskryf!Lekker verjaar.
November 20, 2016 om 5:05 nm
Die skrywery het my net weer laat besef hoe bevoorreg ek is. Verjaar volg naweek, maar dankie solank. Julle was weer bietjie bos toe?
November 20, 2016 om 5:30 nm
Ja doer bo in die Caprivi…nou bekend as Zambezi.Lekker fotografie gaan doen.
November 20, 2016 om 6:50 nm
Dankbaar dat ek saam op die eiland kan wees en vir ‘n vriendin wat saam met jou lag vir jouself en die lewe, diep dinge gesels en nie skrik vir die f-woord wanneer dit nodig is nie. Baie lief vir jou.
November 21, 2016 om 5:24 vm
Jou verjaarsdag vieringe, klink, ruik en proe asof dit ‘n fees was.
November 21, 2016 om 6:53 vm
Het nie regtig gebeur nie, net ñ droom. Maar dalk eendag. Verjaar Saterdag.
November 21, 2016 om 1:44 nm
Lag ek, nie vir jou nie maar vir myself, lag ek kliphard ek het dan saamgegaan glo ek…. ek weet nou net nie wie sou ek gewees het nie. Want ek glo darem al jou karakters is waarlike mense in jou lewe… Jy beter werk aan daai vakansie dit is soos ‘n teaser wat jy nou uitgegooi het.
November 21, 2016 om 1:50 nm
Die karakters is almal waar, ja. Ek wou nou nie so voorbarig wees en jou sommer net saamvat nie…maar eendag!
November 21, 2016 om 2:02 nm
Lag ek alweer… onthou ek is voorbarig ek het myself sommer self saamgevat op jou droomvakansie…
November 21, 2016 om 2:05 nm
Jy was veronderstel om saam te droom…voorbarigheid is ń eienskap van ń goeie ‘prophet’.🌻
November 21, 2016 om 4:50 nm
Skaars jou soenoffer kommentaar geskryf, toe hel ek ook in die gat in. So my dag het tussen Bali se amazing paadjies, die dood, en ń misverstand gewissel. Vannand gaan ek sulk, dalk môre ook, en dan Woolies toe vir ń soenoffer. Ek hou van jou woord.
November 21, 2016 om 7:39 vm
So mooi, mag dit nie net by droo bly nie!
…..Ja Ja….. Amper was ek nie saam…. Jy weet!! maar ek is daar,
vir jou my lief vriendin!
Vorige Previous post: Flip, wat ñ dag!
Volgende Next post: Om kop te bly hou…Harties bootongeluk.